ગુજરાતીઓ બાદ આખા દેશના લોકોને તેમનામાં વડાપ્રધાન દેખાયા. મોદીની વધતી લોકપ્રિયતા અને લોકચાહનાને ધ્યાનમાં રાખીને ભાજપે તેમને વડાપ્રધાન પદના ઉમેદવાર જાહેર કર્યા. મોદીને વડાપ્રધાન પદના ઉમેદવાર જાહેર કરતાની સાથે જ વિરોધીઓ એક જ સૂર આલાપ્યો. અને તે હતો ગોધરાકાંડ. કોંગ્રેસીઓએ તેમને ચાવાળાની ઉપમા આવી. જોકે તેઓ નાનપણમાં રેલવે સ્ટેશનમાં ચા વેચતા હતા તે વાસ્તવિકતા ખુદ મોદી એ પણ સ્વીકારી છે. એનડીએના ઘટકદળ જેડીયૂએ એવું કહીને ભાજપનો સાથ છોડી દીધો કે જે વ્યક્તિના હાથ ખૂનથી રંગાયેલા હોય તેને દેશ કેવી રીતે સ્વીકારશે. કોંગ્રેસના મણિશંકર અય્યરે તો વળી એવી ટિપ્પણી પણ કરી દીધી કે એક ચાવાળો દેશને શું ચલાવી શકવાનો છે.